NDAZA NDABONA.

Unyamezele mnumzetu undifakele lamazwana ndifuna ukupendula u Mr. A. Radas obeti upendula mna ngesimanga so ntombi. Mzalwana A. Radas, kwi ndawo yokuqala oti u Mpostile uteta ngokuba mabatwa- le into entloko abafazi ndiya kuwenza mafupi, nditi unyanisile ke ezi- ntombi zima nge ntloko zigqite kanye lowo waziwa nguwe umteto, Mr. Radas. Eyesibini uti akuko ndawo iti mabatintelwe. Mandikuxelele yiyole I Timoti, Isahluko II. vers 12. Kodwa andivumeli umfazi ukuba afundise, nokuba abe namandla pezu kwendoda, nditi makabe nokuti tu. Ndikucela ukuba uke undipe leyo iti ma- bangatintelwa. Eyesitatu indawo nditi Mr. Radas wonke ubani ofundisa into eyaliwa Sibalo uli xoki. Enye into uze ungakangeli ukuba beteta ngo Tixo uze ukangele isibalo ukuba sitinina kuba no Satana akangeze ati efika pakati kwetu afundise nge sihogo kuba singa mbaleka. Ngokuqibela uti mandifunde ku Joweli nakwi Zenzo, mna andiboni nento oti mandifunde yona. Ndinqamle ngeliti u Joweli uteta ngo Yesu, u Peter u Mpostile mhla kwehla u Moya Oyingcwele wati kuzaliseka lonto yabe itetwe ngu Joweli andazi ukuba womelezelwa yindawo nina kulonto. Mnaokwamnababafundisibadhle- lana nezi ntombi ndite nqa ukuba bafundisa yipina into xa bagqweta izibalo nje kuyi nkohla ukuba siti ngabafundisi belizwi xa bangena bamelane nalo. Manene kaniyi kangele lento ngu Nongqawuse

Bell B. Kota.

Queenstown.

UNGUBANINA WENA PATULENI ?

Nkosi yam Mr. Editor,—Ndiyacela ukuba undivumele ukuba ndipendule lamadoda mabini ateta ngolobolo. Ndiyatemba ukuba akukumangaliswa kukuba nditi ndisaqala ukusitabata *Isigidimi* ndibe nento yokufaka kuso, ndinento endibangayo nantsi ke lonto i Ndifuna ukubuza kula madoda mabini ateta ngolobolo, ukuba silunge kulipina ikomkulu (oko kukuti sipetwe pina) tina zikolo zabantsundu, kuba kambe nabakolwayo banalo ikomkulu elibapeteyo. Ukutsho oko tina apa e Ncemera sabona ngenye imini sihlanganiswa sisibonda, umntu esiva ngaye indaba zakomkulu apo sipetwe kona ngento zeli lizwe, safika nompongolo wakomkulu. Okunene ufike waketa amadoda omzi, wati akuba ewavisile lompongolo warola pakati kwawo amapepa ashicilelweyo eteta ngarrasiko akowetu kwa Xosa apo besipetwe kona, oko besingekapatwa ngu Rulumente. Ute umfo wakomkulu wawace- dulula onke amasiko akwa Xosa, efaka imibuzo ngemibuzo, efuna ukuba ipendulwe; waye esiti umfo wakomkulu xa abulayo waxe^eni enibona ukuba akalungile kuni, niwaxele indawo angalunge ngazo, niwaxele alungileyo. Ukutsho ke ulobolo olu lelona siko salicaza kunene nezizatu ezibanga ukuba siti lulungile, emva koko asikeva impendulo evela komkulu, eziko letu, apo sipetwe kona. Uvela pina ke umntu oteta ngalo ?

Lento yolobolo tina silinde ukuyiva impendulo ivela kwa Rulumente, ati ukuba lamadoda mabini amiswe ngu Rulumente ukuba asipendule, makasixelele ngokumhlope silungele ukuwapendula; kodwa ukuba akunjalo elipepa tina silitabata nje asifuni ukuba indawo yendaba zamanene ifumane ixinwe ngezinto ezinganele ukuba zixoxwe. Ndim

M. Gael.

Peelton, September 6, 1883.

I CONCERT E FRANSBURG.

Kule Concert kwakuhlangene izikula ezibini esase Fransburg nesase Macibini. Yayicelelwe amanene endawo ngendawo. Pakati kwabazayo yayi ngo : Messrs. R. Matomela, Mpaki, J. M. Pelem, lamanene akankanyiweyo zi Titshala kweli lase Batenjini. Ayekoke namaledi apakamame kunene anjengo Mrs. Mahonga, Mrs. Mbambani, Miss Mahonga no Mrs. Nkili. Yahomba ngokuncomekileyo intsapo yakwa Hala, yazipata ngobuledi obabubalulekile ngalomini, imbonaka- lo yalomini yayiye kazimlayo. Umsebenzi waqalwa ngo 12 oclock emini, wavalwa ngo 12 oclock wangokuhlwa. Umsebenzi waqubeka ngokuncomeka kunene pezu Kokuba i chairman kungazeki ukuba yayi ngubanina. Nto fanukuba yamangalisa amaifene engqondo yeyokuba kwakubonakala i chairman ngati ngu Mr. D. Malase, kanti u Mr. Malase waye ngumculisi. Abantwana bezindawo zombini bavuma ngokwanelisa indlebe zabapulapuli. Udumo lomsebenzi siyalunika ku Messrs. Mvumbi, no Malase ngenxa yokusebenza kwabo, aye kaka- de ingamadoda awupete ngenyameko enkulu umsebenzi azinyulele wona. Ezinye izifundo zaqutywa ngentloko kakuhle.

U Mr. M. Pelem wacelwa ukuba apose amazwi eziyalo. Wati naku- ba waka wava nzima ngendlela yokuba aqutyulwe ngomcimbi onje nga­lo wawaquba amazwi ake eziyalo, ekuteteni kwake yati cwaka indlu yonke njengokungati akuko mntu, aye amehlo onke asendlwini ebeke kuye. Kwaye kwezinye indawo kududunywa ngokuhleka, kutiwe ngu kamsinya njengoko kudla ngokuba njalo xasukuba eteta u Mr. Pelem. Ute akugqiba ukuteta u Mr. Pelem apangelelana ama Hala ukusuka elowo ekohlwe luhlobo angayi ncoma ngalo inteto ka Mr. Pelem. U Mr. Mpaki, waye celiwe naye ukuba apose amazwi, waza wati ekuwa- poseni kwake wacela u Mr. Pelem ukuba amtolikele, xa yena akumsha ngesi-Ngesi, pezu kokuba ayemnandi amazwi awaye wateta, nto yaba ngummangaliso kukuba atande ukukumsha, pezu kokuba kungeko namnye umlungu, aye kanjalo u Mr. Mpaki isi Xosa esiqonda kwanga- ngo Mr. Pelem, kwaye kanjalo kungaba luvuyo ukuba isi Ngesi usiqo- nda ngangalotoliki yake, abaninzi bacinga ukuba imbangi yokukutanda ukutolikelwa kukuba uke waya e Cape Town, waza walinga amaxesha amabini kwizamanishoni akapumelela. Kuya nqweneleka ukuba udoda- na Iwakowetu lutete isi-Xosa pakati kwezidenge zakowalo ingangati siyayicekisa inteto yakowetu. Le Concert ngazwinye yenye yezaka zaba nokucomeka, baninzi abaya kuyilibala kade.

UKUNCWELWA KOMTYA.

Macibini, 25 August, 1883.

Nkosi yam,—Kawundipe ituba kwelo pepa lako, ke ndibekise ku Mr. P. Kakaza ngo lobolo. Nditi kuwe wuncwele umtya kakuhle ungabi namaqina Kakaza, ungafaki u Krestu nolobolo, ngokuba ulobolo Iwa- bonwa ngamadoda aqala alamkela ilizwi lika Tixo, kwabona wona ukuba akulungile, akulamkela ilizwi lika Tixo, ngokuba lafika ngexesha aye sakululekile ekulobolise, yilonto nditi msukufaka u Krestu nolobolo. Lamadoda madala lawafikela esebunyameni elobolisa, aluyeka uloboliso kungoko ke lento nditi msukundibanisa u Krestu no lobolo Kakaza. Wuncwele umtya Kakaza ulungelelane ungabi naqina, lomadoda siteta ngawo ayeka ulobolo, aliqengqa ilitye lolobolo lahamba ilizwi lika Tixo. Ke namhlanje uti malibuye ilitye lolobolo libekwe ngapambi komlenze wenqwelo yelizwi lika Tixo. Uza kubuye uti kwawena wakubona ngomso ezilungileyo izinto “ Pambili’nto zakowetu.” Lonto ifana nokuti umntu ezinkabini “ Yeki, yeki, yeki,” kanti ilitye nali pantsi kwevili ze ingahambi inqwelo, ngokuba nali ilitye evilini, lonto ayinzima na ezinkabini, ize ibe ingengozi na enqweleni? Ndim

J. Fulmeni.

ISILILO SABA TEMBU.

Macibini, August 25, 1883.

Nkosi yam Mhleli we *Sigidimi,*—Kaundifakele lomdana warn kwelo pepa lamanene akowetu. Into endiyibonayo mna apa kukuhlangani- swa kwemali ngaba Tembu; ngokuba bakupe or banyule amadoda okuya ku Sombawo, ukuya kuva ngesililo saba Tembu, ngenxa yotshiso olukoyo apa, for example, namhlanje izikolo zomi Hlanga zitshisiwe zihleli bambi, abanininizo bona bahleli emaweni; namhlanje izikolo zo Ndonga zihleli bambi, &c. Nemisebenzi yabo ayiposwe mkono, &c. Kodwa kutiwa kuza kuhamba uloliwe kodwa kutshiwo kundu- lulwa isizwe. Ahambile ke lomadoda anduluke ngo August 21, kananjalo ndiyatemba ukuba osipatela indaba ngokufanelekileyo. Lentlanganiso yaba Tembu yenze into endikolwayo ukuba iyenze nenditembayo ukuba ifanelekile ukwenziwa. Inani ete lentlanganiso, yaba Tembu yalirola lingapezulu kwekulu elivayo, ukunikela lamadoda atunyiweyo. Ahambile ke lomanene omahlanu, epet we ngu Mr. Petros Mahonga, i Chairman, Rev. E. J. Warner, Messrs. Samuel Mpila Thomas Zwedala, James Pelem, Secretary. Wanga u Tixo ongu Mdali angabagcina kuwo onke amaza olwandle, ze bade babuye babuye. Taruni manene akowetu ngenteto yam ebuyilo. Ndisicaka senu.

G. Mvumbi.

NDONYALASA.

Nkosi yam Mhleli,—Ingxoxo eyapenjwa ngu M. P. ngati ngoku iyashiywa yinxenye yamadoda, kanti asikuko nokuba ingxoxo enjalo iyatandeka, noko bakoyo abati ngenxa yokoyika ukuposwa zizonka batengise ngohlanga, zebati kwabafuna ukucikida imeko yezinto banu- nuse ngo “Ndluyake” no “Ndonyalasa,” kuba ke betu koyikisa usapo na ?

Inteto ka Mr. Wauchope ebonakala kwi *Sigidimi* se 16th August, ependula u M. P. ifanele ukukangelwa lelo nene, endikolwayo ukuba u Mr. Wauchope, neqela lake o Lamatye, no Ngxam yom Wesile bebete kwamhla mnene bateta njengale ncwadi, bakuyeka ukunyelisa nokusingela pantsi inqu ka M. P. inteto yabo ngeyanikwa impendulo eyifaneleyo ngu M. P.

Ke nkosi yam ndibona kwipepa lika 1st September u E. Lamatye esiti xa apendula inteto ka Mr. Jas. Pelem, “ Ndifumene izoyikiso nezituso, sekuko ne libel neziqalekiso, izinto ezingazanga zacingwa siti.” Nditi u Mr. E. Lamatye makakangele kwipepa le 1st June apo eyake inteto iti “ Sisu sigab’amasi soza sigab’amanzi, sisu sigab’i, boloti soza sigab’inkobe.” Ukuze ke asityilele ukuba kukutinina oko. Kanjalo makangele kweka Mr. Wauchope epantsi kwaleyo yake eti “ Aze aneze ngokutuka nokuti Libel ngamanye amanene.” Axele ke ukuba ukanyela ntonina. Enye inteto yeli nene inyelisa u Mr. J. Pelem ngokuti urwiqela ibedi zabe Lungu amate. U Mr. Pelem akabekisanga nto kuye ngokwake, uteta ngabafundisi abantsundu ibavalelwe ngapandle ngabalubizo lunye nolwabo. Kolunga na ke xa kuyakuti kwakutetwa kweli pepa, kanti kuvuswa ulunya, nomona uamakwele—ati umntu kwakubizwa ilitye eze namanzi, kwakubizwa isitena eze nodaka ? Mandiyeke betu hleze ndinunuse ngento emehlo nakulu eyakuti gqi ecibini. Ndingowako futi,

Mzonkeshe.

INTLAULELO YE “SIGIDIMI.”

August nesiqingata sika September, 1883.

Igama. Umlambo. Ihlaulelwe. Inani.

\Iiss L. Ngcaviya, Ncera Dec. 1883 0 2 3

Mr. S. Kalipa', Gala March 1884 0 10 0

Miss E. N. Duma, Amatole Basin Dec. 1883 0 2 6

Mr. Stephen Mei, On Telle Feb. 1884 0 3 0

„ Jack Booi, Herschel „ „030

,, J. J. Madubela, Transkei March „ 0 5 0

\iiss M. A. Radas, Mill Stone Dec. 1883 0 7 0

Rev. H. Kayser, Hankey Aug. „ 0 4 0

Ur. J. J. Maigas, East London Dec. „ 0 2 6

Miss Swaartbooy, Rabula March 1884 0 5 0

Mr. 0. Mahlutshana, Bensonvale Feb. 1884 0 10 0

Rev. Joel Ndungane, Kalo Lwenyanga May „ 0 10 0

Mr. Joel Mangenela, Maritzburg Dec. 1883 1 0 0

,, A. Maruman „ Feb. 1884 0 14 0

Rev. L. Msimang „ Dec. 1883 0 2 6